**Մարզպետի տեղակալ Լևոն Սարգսյանը վարել է ,,Հայնախագիծ**,,  **ընկերության կողմից կազմակերպած քննարկմանը 27.09.2017թ.**

 Դեռևս մայիս ամսին ՀՀ կառավարության ֆինանսավորմամբ Տավուշի մարզում մեկնարկեց 55 բնակավայրերի 6 համակցված տարածական պլանավորման փաստաթղթերի մշակումը: Աշխատանքներն իրականացնում է ,,Հայնախագիծ,, ընկերությունը: Մինչև 2017 թվականի ավարտն այդ փաստաթղթերը պետք է մշակված լինեն: Սեպտեմբերի 27-ին Տավուշի մարզպետարանում տեղի ունեցավ մարզի երկու փաստաթղթերի նախագծի քննարկումը: Դրանք ընդգրկում են Իջևան քաղաքը և տարածաշրջանի գյուղական համայնքները: Քննարկմանը բացման խոսքով հանդես եկավ Տավուշի մարզպետի տեղակալ Լևոն Սարգսյանը և հորդորեց բոլոր համայնքների ղեկավարներին մանրամասն ծանոթանալ փաստաթղթին, սերտորեն համագործակցել նախագիծը մշակող աշխատանքային խմբի հետ՝ հաշվի առնելով բոլոր մանրուքները, որպեսզի հաստատվելուց հետո խնդիրներ չծագեն: